Κτίριο 2,

Βασ.Σοφίας 12, Προκατ 01/04/2024

Ξάνθη, Τ.Κ. 67132

25410 79160

**ΔΕΛΤΙΟ ΤΥΠΟΥ**

*Έναρξη Υποβολών Αιτήσεων για τον Γ’ Κύκλο της Θερμοκοιτίδας Επιχειρήσεων Δ.Π.Θ., Thinc Thrace Incubator*

Η Θερμοκοιτίδα Επιχειρήσεων του Δημοκρίτειου Πανεπιστημίου Θράκης, Thinc Thrace Incubator, ανακοινώνει με χαρά την έναρξη του γ’ κύκλου υποβολών αιτήσεων για τη συμμετοχή στο πρόγραμμά της. Οι υποβολές αιτήσεων θα γίνονται αποδεκτές από την Δευτέρα 1 Απριλίου 2024 έως την Κυριακή 21 Απριλίου 2024.

Για να είναι επιλέξιμες οι αιτήσεις, απαιτείται τουλάχιστον ένα μέλος της ομάδας να είναι ηλικίας έως 35 ετών και η ομάδα να αποτελείται από 2 έως 5 άτομα.

Η Θερμοκοιτίδα Επιχειρήσεων του Δημοκρίτειου Πανεπιστημίου Θράκης έχει ως κύριο στόχο την προώθηση της νεοφυούς επιχειρηματικότητας μέσω της ενίσχυσης της επιχειρηματικής διαδικασίας από την ιδέα έως την είσοδο του προϊόντος ή της υπηρεσίας στην αγορά. Μέσω της Thinc Thrace Incubator, η οποία ξεκίνησε τη λειτουργία της το καλοκαίρι του 2022 και ήδη έχει φιλοξενήσει 48 επιχειρηματικές ιδέες, παρέχεται ένα πρόγραμμα υποστήριξης για τις νεοφυείς επιχειρήσεις.

Οι αιτήσεις συμμετοχής στη θερμοκοιτίδα του ΔΠΘ θα γίνονται δεκτές μέσω της επίσημης ιστοσελίδας της Thinc στον παρακάτω σύνδεσμο: <https://thinc.duth.gr/el/participation-form>

Περισσότερες πληροφορίες σχετικά με τη συμμετοχή είναι διαθέσιμες στην επίσημη σελίδα της [Thinc Thrace Incubator](https://thinc.duth.gr/el). Επιπλέον, για οποιαδήποτε διευκρίνιση ή πληροφορία, μπορείτε να επικοινωνήσετε μαζί μας στη διεύθυνση ηλεκτρονικού ταχυδρομείου: **info@thinc.duth.gr**.

**Σας ευχαριστούμε για το ενδιαφέρον σας.**

Η Επιστημονικά Υπεύθυνη της Δράσης

Μαρία Μιχαλοπούλου,

Καθηγήτρια,

Δημοκρίτειο Πανεπιστήμιο Θράκης